Singapura

Die Singapura is ’n kortharige katras met groot oë en ore, ’n pels met ’n strepiespatroon en ’n korterige, stomp stert.

 Geskiedenis 
In 1975 het Tommy en Hal Meadow na die VSA teruggekeer van Singapoer af nadat hulle daar gewerk het. Hulle het drie "plaaslike katte met ’n strepiespatroon" saam met hulle teruggebring.Cathie McHenry, Teelartikel  Cat Fanciers' Association. URL besoek op 21 Oktober 2008. Hulle het met die katte begin teel en hulle Singapura genoem – die tradisionele naam vir Singapoer.  In 1981 het ’n ander teler Singapoer besoek en daar afgekom op nog ’n kat wat aan die beskrywing van die Singapura voldoen, buiten die stert. Die kat is na die VSA ingevoer en het deel van die teelprogram geword.

Die katte is in 1982 deur die Cat Fanciers' Association (CFA) in Amerika erken en het in 1988 kampioenskapstatus gekry.

 Omstredenheid 
duimnael|links|260px|’n Abessiniese kat (links) en ’n Singapura.
Die Amerikaanse teler Jerry Mayes het Singapoer in 1987 besoek en daar op dokumente afgekom wat daarop dui dat die drie katte wat die basis vir die Singapura vorm, in werklikheid in 1974 van Amerika na Singapoer gebring is. Pogings om dié fout in die kat se geskiedenis reg te stel was onsuksesvol, tot in 1990, toe die Singapoer-toerismeraad met ’n veldtog begin het om die Singapura as ’n nasionale gelukbringer te gebruik. Die verslaggewer Sandra Davie is oor die teenstrydigheid ingelig en sy het ’n artikel daaroor in die The Straits Times gepubliseer.Phil Maggitti, The Singapura . Cats and Kittens Magazine. Pet Publishing Inc. URL besoek op 21 Oktober 2008.

Omdat die katte op die invoerdokumente as Abessiniese katte aangedui isTommy Meadow Teelgeskiedenis thesingapuracat.50megs.com. URL besoek op 21 Oktober 2008. en die Meadows met dié katte asook Birmaanse en Siamese katte geteel het, het sommige mense beweer dat die Singapura ’n kruis tussen ’n Abessiniese en Birmaanse kat is.

Die CFA het die voorval ondersoek op versoek van ’n Singapura-telersklub. Hal Meadow het die ondersoekraad meegedeel dat die drie katte kleinkinders was van vier plaaslike katte wat hy in 1971 tydens ’n vroeëre sensitiewe besoek aan Singapoer na die VSA gestuur het. Die Meadows het oënskynlik gejok oor die katte om die sensitiewe besoek geheim te hou.Annalisa Dass, Singapura Cat  Singapore Infopedia, National Library Board. URL besoek op 21 Oktober 2008. Die CFA kon geen onraad bespeur nie en het besluit om die Singapura se status as ’n natuurlike ras te behou. Joan Miller van die CFA het gesê daar was minstens een kat van Singapoer in die kat se teelbasis – die een wat in 1981 na die VSA uitgevoer is."

Onlangse studies in 2007 oor katte se DNS het gewys daar is min genetiese verskille tussen die Singapura en die Birmaanse katRob Stein, Using DNA to track the origins of cats: Study confirms they were domesticated in Fertile Crescent  Washington Post, 23 Maart 2008. URL besoek op 21 Oktober 2008. en dit het die vermoede versterk dat die Singapura nie ’n natuurlike ras is nie.

 Beskrywing 
Die Singapura is een van die kleinste katrasse. Dit het groot oë en ore en ’n pels met ’n strepiespatroon. Dit is ’n redelik stewige en sterk kat met baie kort en sagte hare. Die stert is dun, effens korter as die lyf en eindig in ’n stomp punt.Breed Standard: Singapura  Cat Fanciers' Association. URL besoek op 21 Oktober 2008.Singapura breed profile  Cat Fanciers' Association. URL besoek op 21 Oktober 2008. Net een kleur, sepia, word aanvaar en word beskryf as "donkerbruin strepies op ’n warm ivoorkleurige agtergrond".

Die Singapura is aktief, nuuskierig en spelerig. Hulle is liefdevol en hou van interaksie met mense.

 Sien ook 
 Lys van katrasse

 Verwysings 

 Eksterne skakels 
 Suider-Afrikaanse standaarde 
 Geskiedenis soos vertel deur die oorspronklike Singapura-invoerder, Tommy Meadow
 CFA-teelprofiel 
 The Singapura  deur Phil Magitti. Cats and Kittens Magazine
 Singapura-katklub 

15px Hierdie artikel is vertaal uit die Engelse Wikipedia

Kategorie:Katrasse